Esports - El Torneig de Golf 'The Wall's House' vol afavorir els lligams entre empresaris\nel 2/jul/13 Pedro Miserachs Golf PDF\nEl 3r Torneig de Golf 'The Wall's House Mariona Design' s'ha presentat aquest dimarts a la seu del Club de Golf Sant Cugat. Un torneig en què s'espera la participació d'uns 200 golfistes, què és obert a tothom i es disputarà tant en categoria masculina com femenina el divendres de la setmana que ve.\nLes novetats d'enguany del torneig passen per la incorporació de Mariona Design com a patrocinador principal i per la possibilitat de gaudir d'un maridatge gastronòmic en el village del Club de Golf Sant Cugat. El principal objectiu del torneig és la convergència de sinergies entre els seus participants, la majoria procedents del món empresarial. El regidor d'Esports, Xavier Tizón, valora l'esforç de les empreses per poder tirar endavant el torneig.\nÉs important perquè des de l'empresa i les sinèrgies que es generen, són claus en el moment empresarial que estem vivint.\nEn el capítol esportiu, el torneig s'iniciarà a les vuit del matí sortint la darrera mànega cap a les tres. Uns 200 golfistes, tant de categoria masculina com femenina, que competiran en la modalitat de stableford individual, donant-se diversos premis com el hole in hole, el drive més llarg i la bola més propera. El director del torneig i responsable de The Wall's House, Joan Muro, dóna més dades de la metodologia del torneig.\nSón 200 jugadors en una categoria que afavoreix un format molt fresc i dinàmic perquè els empresaris tinguin temps de relacionar-se en el village.\nLes inscripcions es cursen en el Club de Golf Sant Cugat amb un preu de 30 euros pels seus socis i 60 per als no socis. A la roda de premsa de presentació han assistit, a més del director del torneig, Joan Muro, i el regidor d'Esports, Xavier Tizón, el president del Club de Golf Sant Cugat, Joan Monzó, i el gerent de Mariona Design, Miquel Clavé.\nD'esquerra a dreta, Miquel Clavé, Xavier Tizón, Joan Muro i Joan Monzó.


CRÒNICA: Derrota del Valencia CF davant el Sevilla FC (0-1) - Blanquinegres.com | Blanquinegres.com\nCRÒNICA: Derrota del Valencia CF davant el Sevilla FC (0-1)\nDerrota del València CF davant el Sevilla FC en un partit en què els nostres van competir molt bé a la primera part, però van acabar claudicant en una acció aïllada a falta de deu minuts per al final. Guedes i Cheryshev van assumir el pes de l’atac durant la major part de el partit, intentant desequilibrar davant la defensa del conjunt sevillà. Les bones sensacions de l’equip durant la major part del partit no es van reflectir en el marcador final i és que el Sevilla FC, en una jugada a última hora, va marcar un gol decisiu al contraatac. L’equip tornarà després d’uns dies de descans per preparar els pròxims partits.\nEl partit va ser molt disputat des de l’inici, amb alternança d’ocasions per part dels dos equips. El València CF va perdre a Gabriel Paulista per unes molèsties físiques i el seu lloc el va ocupar un jove de l’Acadèmia VCF com Guillem Molina. L’equip, tot i la baixa d’un dels seus jugadors més consistents en termes de rendiment, va seguir lluitant, amb Jason fent grans esforços per la banda dreta i amb Carlos Soler tractant de connectar amb Guedes i Cheryshev en l’atac. Aquests tres protagonistes, precisament, van construir una jugada de perill just abans del descans, executada pel rus, i que va ser detinguda per Bono.\nDesprés del pas per vestuaris el València CF va tornar a intentar-ho amb una altra oportunitat a les botes de Cheryshev i va poder haver provocat un penal sobre Guedes. Les bones sensacions van estar a punt de concretar-se en un gol amb un bon xut de Guedes al 63 ‘, però el Sevilla FC apretaria amb diverses aproximacions durant la segona meitat i Jaume Domènech va salvar els mobles amb una gran parada per aturar un xut de cap d’En Nesyri. En un contraatac, el conjunt sevillà va aconseguir desfer l’empat en el marcador gràcies a un xut de Suso.\nCrònica: València CF


La Pobla Llarga 2015-2019: enero 2014\nEn una més de tantes estratègies polítiques del PP de dir una cosa i fer la contraria, trobem la història de la gravació dels plens.\nCom sabreu (i sino ho recorde) fa temps, en novembre de 2.011, demanarem autorització per a gravar els plens. Mai ens contestaren, i preguntat sobre quin era el efecte d'eixe silenci, el sentit era positiu. Es dir en teoria, podíem gravar els plens.\nPerò cada vegada que ho intentarem fer, l'Alcalde ens negava el dret, fins i tot intervenint la policia una vegada per a impedir que prosperaren les gravacions.\nEl Sr. Soler acaba anunciant que l'Ajuntament assumiria eixa tasca i al llarg dels primers mesos de 2.013 (no recorde exactament en quina sessió) ens va informar de la instal·lació d'un sistema per a efectuar les gravacions des de eixe dia.\nEn juliol de 2.013 demanarem per escrit poder tenir copia de les gravacions efectuades i autoritació per a les futures gravacions. Des d'eixe moment estem esperant resposta.\nAixí que a l'últim plenari li formularem la pregunta corresponent a per quin motiu no havíem obtingut resposta, i ... quina és l'actitud del Sr. Soler?\n- Quan de temps fa que ho presentareu?\n- I no heu tingut resposta?\n- Doncs ja vos la donarem per escrit.\nOsiga per una part comportant-se com si a ell no li arribaren en mà tots els escrits que li presentem i que sabem van a parar a la seua taula immediatament, com si ell no sapigues que no ens ha contestat, com si no haguera tingut temps per a fer-ho, o com si no haguérem tingut prou paciència amb un ... ja vos contestarem!\nDe veritat ... a qui li corresponga en el futur (fins i tot si és del PP) espere que millore el talant i les formes actuals al nostre benvolgut Ajuntament, no li costarà gens.\nPublicat per Vicent Dasí (EUPV) a les 0:32 No hay comentarios:\nUna altra de les preguntes al Plenari estava relacionada amb una afirmació del propi Alcalde, just a l'anterior ple, on comentava que l'Ajuntament s'embutxacava de la realització del mercat dels diumenges uns 12.000 € anuals.\nDona la casualitat (o no tanta) que nosaltres havíem demanat per escrit coneixer la relació contractual amb Merca Ribera ni més ni menys que el 27/03/2.012, sense cap resposta com podeu imaginar.\nEn concret volíem saber ...\n- Quin òrgan ha autoritzat el mercat i especialment en quins termes.\n- Existeix algun contracte al respecte?\n- Qualsevol tipus de documents que estipulen drets i obligacions de l’Ajuntament, tant econòmiques com d'altre tipus.\nTot això es va demanar per escrit a l'Alcaldia ja fa un any i nou mesos. El Sr. Soler insisteix sempre que pot, que ell és molt transparent i que dona tota la informació que li demanen, però com es sol dir, "Una cosa es predicar y otra dar trigo". De paraula sempre diu que no hi ha problema, però els que coneixem el dia a dia, sabem que la realitat és molt diferent.\nAra ens ha dit que ens donarà la resposta per escrit, es veu que fins ara no ha tingut temps.\nNota: Estic quasi convençut (una premonició) que aquesta entrada tindrà continuïtat, quan arribe el moment vos faré memòria.\nPublicat per Vicent Dasí (EUPV) a les 23:37 No hay comentarios:\nPublicat per Vicent Dasí (EUPV) a les 14:19 4 comentarios:\nPrecs i preguntes: L'Escola pública Sanchis Guarner no tindrà Conserge substitut.\nCinc foren les qüestions que es van plantejar per part del grup d'EUPV al Ple Ordinari, per tal de de que el Sr. Alcalde ens les aclarira.\nEn els pròxims cinc dies escriure sobre elles. Una per dia i una reflexió final.\nUna d'elles anava, sobre que pensava fer el Sr. Alcalde per cobrir la baixa temporal de la treballadora que feia les funcions de conserge a l'escola. I que pensava fer a curt plaç i a llarg plaç amb la plaça.\nLa seua resposta a curt plaç va ser clara ... "a l'escola s'hauran d'apanyar sense conserge mentre l'actual estiga de baixa. Una persona fa el servei d'obrir i tancar, i amb això ja fem prou."\nO siga que a curt plaç el PP no pensa substituir la baixa. I a llarg plaç, quina és la seua intenció?\nDoncs la resposta del Sr. Alcalde, és ninguna. Es dir ...textualment "a llarg plaç qui estiga ja vorem que fa. A qui li toque que faça el que vullga."\nResposta molt poc habitual per a una persona que està en funcions d'Alcalde. Per suposat que qui estiga farà, però quina és la intenció del Sr. Soler? Evasiva al canto.\nI quan el PP no vol donar una resposta sobre quina és la seua intenció, mala barraca amics!!!!\nNo se si ho ha fet ja, però em sembla que el Consell Escolar hauria de tractar i pronunciar-se al respecte.\nPublicat per Vicent Dasí (EUPV) a les 17:41 2 comentarios:


6. Història Contemporània- Sapiens.cat\nArxiu de la categoria ‘6. Història Contemporània’\n7 de març de 1966: Fraga a Palomares\nEl 17 de gener de 1966 es va produir un accident nuclear a Palomares (Almeria): dos avions nord-americans es van desintegrar instantàniament durant unes maniobres i van caure en flames sobre la terra i el mar deixant caure quatre bombes termonuclears. El 7 de març, l’aleshores Ministre d’Informació i Turisme espanyol, Manuel Fraga, es banyava a Palomares acompanyat d’Angier Biddle Duke,l’ambaixador dels Estats Units, per demostrar que no hi havia risc de contaminació radioactiva, malgrat que haguessin caigut bombes termonuclears a la platja. Tota una astracanada que acompanyaria Fraga al llarg de la seva vida. Actualment, la realitat és que Palomares és la localitat més radioactiva d’Espanya tot i que no s’han descobert indicis de problemes de salut especifics entre la població local.\nEtiquetes: Espanya Contemporània, Franquisme, Història d'Espanya, Imatges amb història, Manuel Fraga, Palomares, Segle XX


Dia Mundial del Donant de Sang | Clínica Sardenya\nInici Blog Dia Mundial del Donant de Sang\nAutor: Clínica SardenyaData: 10/06/2015 Categoria: BlogCap comentari\nSota el lema “Gràcies per salvar-me la vida”, el pròxim 14 de juny tindrà lloc el Dia Mundial del Donant de Sang.Un dia d’agraïment a totes aquelles persones i institucions que participen de forma voluntària i solidària donant sang. Un dia d’homenatge pels qui salven milions de vides a l’any, permeten augmentar l’esperança i la qualitat de vida de malalts crònics i terminals, així com dur a terme procediments mèdic-quirúrgics complexos.\nSegons els estudis, actualment, “només hi ha 62 països al món on el subministrament nacional de sang procedeix gairebé íntegrament de donacions voluntàries no remunerades, mentre que 40 països segueixen depenent de donacions procedents de familiars o fins i tot de donants remunerats”.\nI Xina és el país amfitrió del Dia Mundial del Donant de Sang 2015, a través del seu centre de sang a Xangai, que és també un centre col·laborador de l’OMS per als serveis de transfusió sanguínia.\nAmb testimonis de persones que han pogut salvar-se gràcies a una donació de sang, es pretén motivar als donants perquè continuïn i encoratjar futurs donants, sobretot entre els joves.\nMalauradament, la sang no es pot fabricar i la donació és l’única via. Però, ”amb una vegada no n’hi ha prou!”. La sang i els seus components tenen una vida limitada és per això, la importància de realitzar aquest gest amb regularitat per tal de garantir la qualitat, seguretat i disponibilitat.\nSabies que amb cada donació pots ajudar fins a tres malalts diferents? Si ets una persona sana entre 18 i 65 anys amb un pes de més de 50 quilos, ja pots donar sang! Es recorda que els homes poden donar fins a 4 vegades a l’any i les dones, 3, sempre i quan es respecti l’interval mínim de dos mesos entre donacions.\nUn acte senzill, segur i indolor. Un gest de solidaritat i civisme.\nEmbaràs i salut bucal


La tercera victòria ajustada consecutiva serveix a l’Handbol Berga per ser més líder (21-22) | Entre rivals – Esports\nLa tercera victòria ajustada consecutiva serveix a l’Handbol Berga per ser més líder (21-22)\nJordi Subirana remata a porteria. PEMI SERAROLS\n11 desembre 2018 01:32\nHan sigut tres victòries que, per bé que ajustades, no deixen de significar 2 punts cada una, mantenir la imbatibilitat i – aquest cap de setmana – augmentar la diferència amb els rivals directes. La victòria a la pista del Sant Andreu per 21 a 22 dona 3 punts de coll als berguedans que acabaran l’any com a líders i – molt probablement – invictes.\nL’equip era conscient de la importància de guanyar per acabar l’any sense cap derrota, ja que en la darrera jornada reben al cuer. Potser això explica l’inici on l’excés de ganes va castigar al conjunt, que no va portar el partit on volia i va ser molt permissiu amb els contactes en defensa, deixant al rival penetrar als 8 – 9 metres. Les facilitats dels locals, però, permetien als berguedans fer mal a través dels xuts exteriors i el pivot. La defensa i la seriositat arriben a partir del minut 10, el que afegit als contracops deixa l’equip 4 gols per davant. Els verd i vermells pateixen en els darrers minuts de la primera meitat que acaba 12 a 14. L’equip segueix la bona línia a la represa, al llarg de 20 minuts en els quals manté un avantatge d’uns 4 gols. En els darrers 10, la relaxació i la intensitat del rival ajusten el partit que, sumat a algunes decisions arbitrals que protesten els visitants, deixa 1 gol de diferència en el partit. Els errors a banda i banda en les dues darreres possessions, però, mantenen el 21 a 22 que permet sumar la novena victòria en deu partits als visitants.\nLa jornada ha sigut positiva per a l’Handbol Berga. No només manté el primer lloc a la taula, ara amb 19 punts, sinó que la derrota del Martorell B li deixa els 3 punts de marge, ja que ara en suma 16, els mateixos que el Salou, segon i tercer respectivament. La classificació sencera, AQUÍ.\nA la propera jornada l’equip ho tindrà tot a favor per seguir sumant, amb la visita del Gavà C, que és el cuer amb cap punt. + PROPERA JORNADA.\nBerga Handbol handbol berga set15


Unió Popular Agrària Búlgara Aleksàndar Stamboliski - Viquipèdia, l'enciclopèdia lliure\nLa Unió Popular Agrària Búlgara "Aleksàndar Stamboliski" (Bàlgarski Zemedelski Naroden Sajuz "Aleksàndar Stamboliski") és un partit polític agrari progressista de Bulgària fundat el 1993 com a escissió de la Unió Popular Agrària Búlgara. El seu cap és Spas Pantxev.\nForma part de la Coalició per Bulgària, una coalició política liderada pel Partit Socialista Búlgar. La coalició va obtenir a les eleccions legislatives búlgares de 2001 el 17,1% del vot popular i 48 escons dels 240 a l'Assemblea Nacional. A les eleccions legislatives de 25 de juny de 2005, va passar al 33,98% dels vots i a 80 escons parlamentaris, essent la força més votada i formà part de la coalició de govern. A les eleccions legislatives búlgares de 2009, però, va obtenir el 17,70% dels vots i 40 dels 240 escons.\nObtingut de «https://ca.wikipedia.org/w/index.php?title=Unió_Popular_Agrària_Búlgara_Aleksàndar_Stamboliski&oldid=24785072»\nLa pàgina va ser modificada per darrera vegada el 3 set 2020 a les 23:43.


Ferrari fitxa Vettel per rellevar Fernando Alonso - Empordà\nFerrari fitxa Vettel per rellevar Fernando Alonso\nL'escuderia fa oficial la sortida del pilot asturià "de mutu acord"\nMcLaren espera el bicampió però no ho anunciarà fins al desembre\n21.11.2014 | 06:30\nVettel i Alonso durant la roda de premsa prèvia al GP de Rússia celebrat a Sochi. SRDJAN SUKI/efe\nABU DHABI | EFE/DDG Ferrari va oficialitzar ahir la sortida de Fernando Alonso, bicampió mundial de Fórmula 1, de l'escuderia després del Gran Premi d'Abu Dhabi que aquest cap de setmana tancarà el Mundial d'aquest any. El seu substitut serà el quatre vegades campió alemany Sebastian Vettel, que competirà la temporada vinent al costat del finlandès Kimi Raikkonen.\nL'escuderia italiana va anunciar consecutivament l'acord amb el pilot asturià per trencar la vinculació de les dues parts, i minuts després, el fitxatge de Vettel per a les pròximes tres temporades al costat de la permanència de Raikkonen. Fernando Alonso, de 33 anys i dues vegades campió del món encara que no amb l'escuderia italiana, ha corregut amb Ferrari cinc anys i no ha pogut guanyar cap títol. L'escuderia va reafirmar l'anunci amb un comunicat de premsa en què va destacar que el final de l'etapa d'Alonso a Ferrari havia estat "de mutu acord" i va destacar la "gran contribució en l'aspecte humà i professional" del pilot espanyol.\nAlonso, per la seva banda, va destacar que deixar Ferrari havia estat "una decisió difícil, però molt meditada". "He tingut sempre la sort de poder decidir el meu futur i ara torno a tenir aquesta oportunitat", va afegir l'asturià. Segons Fernando Alonso "em sento molt orgullós del que hem aconseguit al llarg d'aquests cinc anys, gràcies a l'esforç dels homes i dones de Maranello: tres subcampionats de Fórmula 1, arribant a lluitar en dos d'ells fins a l'última cursa, fins i tot sent campió virtual durant moltes voltes", en referència als títols de 2010 i 2012, perduts davant de Vettel.\nL'encara pilot de Ferrari va anunciar també que el casc que lluirà en aquest Gran Premi d'Abu Dhabi inclourà una foto i les signatures dels seus mecànics, al costat d'una bandera italiana que talla el casc per la meitat.\nTambé va parlar Vettel, ansiós d'iniciar la seva nova etapa de tres anys a l'escuderia italiana. "Quan era un nen, Michael Schumacher i el seu cotxe vermell era el meu ídol i ara per a mi és un gran honor tenir la possibilitat de pilotar un Ferrari", va destacar el pilot alemany.\nEl futur d'Alonso\n"Paciència", va dir Fernando Alonso amb un somriure sorneguer quan li van preguntar pel seu futur. Tothom té clar que fitxarà per McLaren, però tant ell com l'escuderia britànica guarden silenci. McLaren va assegurar dimarts passat que serà a partir de l'1 de desembre quan anunciï el nom dels seus pilots per al proper curs del Campionat del Món de Fórmula. De moment a l'escuderia de Woking estan centrats a tancar aquest Mundial amb l'última prova del calendari, la d'Abu Dhabi.


Publicats al BOE els reials decrets dirigits a garantir la plena igualtat entre dones i homes en l'entorn laboral | Agora\nEn el BOE del dia 14 d'octubre s'ha publicat el Reial decret 901/2020, pel qual es regulen els plans d'igualtat i el seu registre. Es modifica el Reial decret 713/2010, de 28 de maig, sobre registre i dipòsit de convenis i acords col·lectius de treball, i el Reial decret 902/2020 d'igualtat retributiva entre dones i homes.\nAquests dos reials decrets estan dirigits a garantir la plena igualtat entre dones i homes en l'entorn laboral. Els textos atorguen rang de llei als reglaments d'igualtat retributiva i de plans d'igualtat.\n1. Plans d'igualtat en les empreses (Reial decret 901/2020)\nEl Reial decret 901/2020, pel qual es regulen els plans d'igualtat i el seu registre i es modifica el Reial decret 713/2010, de 28 de maig, sobre registre i dipòsit de convenis i acords col·lectius de treball, entrarà en vigor al cap de tres mesos de la seva publicació al BOE (és a dir, el 14 de gener de 2021). No obstant això s'estableix un règim transitori per als plans d'igualtat vigents al moment de l'entrada en vigor d'aquest RD, que s'hauran d'adaptar en el termini previst per a la seva revisió i, en tot cas, en un termini màxim de dotze mesos comptats a partir de l'entrada en vigor d'aquest RD 901/2020, previ procés negociador.\nEls plans inclouran a totes les persones treballadores de l'empresa i serà obligatori fer un registre.\na) En el cas d'empreses de 50 treballadors o més l'elaboració i aplicació d'un pla d'igualtat serà obligatòria, tret que -amb independència de la plantilla- l'obligació estigui imposada per conveni. L'elaboració i implantació de plans d'igualtat serà voluntària per a les altres empreses.\nb) Les empreses hauran d'iniciar el procediment de negociació dels seus plans d'igualtat mitjançant la constitució d'una comissió negociadora, dins del termini màxim dels tres mesos següents al moment en què haguessin assolit les persones de plantilla que el fan obligatori i com a màxim en el termini d'un any ha d'estar aprovat i la sol·licitud de registre presentada.\nd) El pla haurà de ser registrat i haurà d'incloure els salaris desglossats de tota la plantilla\ne) Els plans d'igualtat vigents s'hauran de adaptar -previ procés negociador- en un termini màxim d'un any.\nf) El període de vigència o durada dels plans d'igualtat, que serà determinat, si escau, per les parts negociadores, no podrà ser superior a quatre anys.\n1.1 A quines empreses s'aplicarà aquest RD 901/2020?\nTotes les empreses compreses en l'article 1.2 de l'Estatut dels Treballadors, amb independència del nombre de persones treballadores en plantilla, estan obligades a respectar la igualtat de tracte i d'oportunitats en l'àmbit laboral. En el cas d'empreses de 50 persones treballadores o més, les mesures d'igualtat, s'hauran de dirigir a l'elaboració i aplicació d'un pla d'igualtat, amb l'abast i contingut previst en el nou RD (art. 45.2 de la Llei orgànica 3/2007, de 22 de març).\nEl Reial decret 902/2020 d'igualtat retributiva entre dones i homes, que entrarà en vigor al cap de sis mesos de la seva publicació al BOE (és a dir, el 14 d'abril de 2021), facilita la identificació de les discriminacions salarials a través d'un conjunt d'instruments de transparència: un registre amb informació desagregada per sexe, classificació professional i tipus de retribució; una auditoria de l'empresa que inclogui l'avaluació dels llocs de treball i un pla per corregir les desigualtats; i un sistema de valoració de llocs de treball que respecti el principi d'igual retribució per a llocs del mateix valor.\n2.1 Principi de transparència retributiva\nLes empreses i els convenis col·lectius hauran d'integrar i aplicar el principi de transparència retributiva entès com aquell que, aplicat als diferents aspectes que determinen la retribució de la plantilla i sobre els seus diferents elements, permet obtenir informació suficient i significativa sobre el valor que se li atribueix a aquesta retribució.\nEl principi de transparència retributiva té per objecte la identificació de discriminacions, en el seu cas, tant directes com indirectes, particularment les degudes a valoracions incorrectes de llocs de treball, que succeeix quan s'exerceix una feina del mateix valor i es percep una retribució inferior sense que aquesta diferència es pugui justificar objectivament amb una finalitat legítima i sense que els mitjans per arribar a aquesta finalitat siguin adequats i necessaris.


Troben pintures gòtiques del segle XIV al sostre de l’Ajuntament | betevé Web\nMarc Garcia@marc_garciab dimecres 6 de desembre, 2017 , 10.56\nTroben pintures gòtiques del segle XIV al sostre de l’Ajuntament\nLa descoberta s’ha fet als enteixinats de l’edifici històric i es creu que estan relacionades amb la construcció del Saló de Cent\nTècnics del Servei d'Arquitectura Urbana i Patrimoni de l'Ajuntament han trobat al sostre de l'edifici històric pintures gòtiques originals del segle XIV. La troballa s'ha fet arran de les tasques de restauració dels sostres del pati. Les pintures daten entre els anys 1369 i 1373 i estaven tapades per les decoracions actuals de principis del segle XIX. Els tècnics relacionen les pintures gòtiques amb la construcció del Saló de Cent, situat al primer pis. L'Ajuntament estudiarà ara les possibilitats tècniques i el cost de recuperar-les totes.\nLes pintures s'han trobat en quatre sostres diferents del pati de l'Ajuntament i conserven colors vius i nítids. Les cales que s'han fet són reduïdes, però els experts hi han detectat l'escut reial de la casa de Barcelona i l'escut propi de la ciutat amb les quatre barres vermelles sobre fons daurat. L'historiador Reinald González ha explicat que les pintures permeten associar els sostres a dependències poc conegudes de l'Ajuntament medieval, com la capella del Bon Govern.\n"Tenim entre mans una joia històrica que fa més de 700 anys que està amagada damunt nostre", ha valorat la tinenta d'alcalde Janet Sanz, que ha anunciat la predisposició de l'Ajuntament per recuperar aquestes pintures i posar-les al descobert. A partir d'ara es faran més sondeigs per veure quanta pintura d'aquella època es conserva i es buscarà un sistema de neteja química per eliminar el repintat de principis del 1900, sense afectar les pintures gòtiques de sota. Tot plegat serà clau per elaborar un projecte de restauració pel qual no s'ha assignat encara cap partida d'inversió.\nAjuntament de Barcelonaedificis històrics\nS’obra una nova porta a la història de Barcelona\nTanca el Bracafé de Casp per construir l’accés a un pàrquing\nEdificis desapareguts o transformats de Barcelona, recuperats en una exposició efímera\nBon dia! 🌦 Divendres insegur amb possibilitat d'algun ruixat a primera hora i vent a la tarda. Sortiu de casa amb e… https://t.co/xTkeEaEFsk


Símptomes de la diabetis mellitus: signes de diferents tipus de\nSímptomes de la diabetis mellitus: signes de diferents tipus de malalties\nLa diabetis mellitus és una malaltia força perillosa, ja que pot provocar danys als capil·lars i vasos sanguinis, disfunció d'òrgans i sistemes individuals. La malaltia sovint es complica amb cataractes, que poden provocar ceguesa. En casos greus, la forma crònica condueix a insuficiència renal, impotència, aparició d’úlceres tròfiques als peus, gangrena.\nLa patologia pot anar acompanyada de neuropatia: sensacions doloroses a les extremitats inferiors, que després es converteixen en pèrdua de sensibilitat. La diabetis sol conduir a cirrosi hepàtica.\nSímptomes de la diabetis en les dones\nSímptomes de la diabetis en nens\nSímptomes de la diabetis tipus 2\nSímptomes de la diabetis mellitus latent\nSímptomes de la diabetis mellitus en dones\nLa malaltia es divideix en dos tipus, cadascun dels quals té símptomes principals i indirectes.\nEls principals símptomes inclouen: sensació de set constant; miccions freqüents; pèrdua de pes; fatiga ràpida, debilitat general; mareig; pesadesa a les cames; visió borrosa; quan la condició empitjora, es produeix l'olor d'acetona de la boca.\nSímptomes indirectes de diabetis mellitus en desenvolupament:\nles malalties infeccioses responen malament al tractament, la teràpia es retarda a causa de la baixa immunitat;\ncuració prolongada de les ferides;\nrampes als músculs del panxell.\nCal tenir en compte que les dones presenten símptomes menys pronunciats que els homes, cosa que s’explica per l’estructura especial del sistema hormonal i la presència d’hormones sexuals femenines.\nNecessitat urgent de consultar un endocrinòleg si apareixen les condicions següents:\naugment ràpid o pèrdua de pes;\naugment del consum de begudes sense inflor al matí;\naugment o pèrdua de gana;\npigmentació de la cara i les mans;\npèl i ungles trencadisses;\nAquesta malaltia no es produeix sobtadament. Inicialment, la tolerància a la glucosa falla. Llavors, la deficiència d’insulina es desenvolupa al cos. Només llavors apareixen els símptomes de la malaltia.\nCal tenir en compte que un quadre clínic similar és inherent a moltes altres patologies, per la qual cosa és important fer regularment una prova de sucre en la sang. Si hi ha un lleuger augment dels nivells de glucosa, es parla d’una violació de la tolerància, una condició anteriorm diabetis. Aquest fenomen es considera reversible, de manera que cal fer esforços per evitar el desenvolupament de patologies.\nCom a regla general, els signes de malaltia en els nadons es desenvolupen amb força rapidesa durant diverses setmanes. Si els pares tenen sospites, cal fer una prova de glucosa en sang o mesurar el dejuni i després dels àpats amb un glucòmetre. No heu d’ignorar els signes, ja que ja s’ha esmentat anteriorment que la patologia comporta greus conseqüències en absència de tractament.\nSignes de patologia en nens:\nAmb el desenvolupament de la diabetis tipus 1, els nadons són turmentats per la set constant, perquè el cos amb un alt nivell de glucosa xucla aigua de les cèl·lules per diluir el sucre en la sang. Els pares poden notar que els nens comencen a beure molta aigua, te i begudes ensucrades;\nLa micció freqüent es deu a una beguda excessiva. Un estudiant pot anar al lavabo diverses vegades a partir de les lliçons, cosa que atraurà l’atenció de professors i companys de classe. A més, pot escriure de nit, és a dir, durant el son;\nPèrdua ràpida de pes. El cos utilitzarà el sucre com a font d’energia i, per tant, cremarà músculs i greixos. El nen no creixerà i millorarà, sinó que, al contrari, es debilitarà i perdrà pes. Normalment, la pèrdua de pes es produeix de forma sobtada i ràpida;\nFatiga crònica. El nadó es torna letàrgic, feble, cosa que s’explica per la manca d’insulina i, per tant, per la incapacitat de convertir la glucosa en energia. Els òrgans i els teixits interns amb deficiència de sucre envien senyals alarmants, que es manifesten en fatiga crònica;\nEl primer tipus de diabetis s’acompanya d’una forta sensació de fam. Normalment, el cos no pot absorbir els aliments i estar satisfet, de manera que una persona malalta continua tenint gana tot i tenir una bona gana. Però passa que aquesta última desapareix del tot (aquest és un símptoma de la cetoacidosi diabètica), una condició patològica que representa una amenaça per a la vida;\nInfraccions al sistema visual. L’augment dels nivells de sucre provoca la deshidratació de tot el cos, inclosa la lent de l’ull. Aquesta condició es manifesta per visió borrosa i altres trastorns. Però els nens petits no hi fan cas, ja que no saben què és normal i què no;\nInfeccions per fongs. Molt sovint, les noies desenvolupen tords en el context de la diabetis. En els lactants, aquestes malalties provoquen una erupció severa del bolquer. Quan el sucre a la sang torna a la normalitat, aquestes condicions es remeien fàcilment;\nCetoacidosi diabètica. Els símptomes d’aquesta afecció són nàusees, respiració ràpida però intermitent, dolor abdominal i respiració amb acetona. La cetoacidosi requereix atenció mèdica urgent o serà mortal a curt termini.\nMalauradament, sovint els pares no fan cas dels signes anteriors i els nens acudeixen als metgesnomés amb el desenvolupament de la cetoacidosi. Si presteu més atenció a la salut dels nens, podeu evitar greus conseqüències de la malaltia.\nEs recomana consultar un metge fins i tot si hi ha algun dels símptomes anteriors. Això evitarà la progressió de la patologia. Els nens amb risc haurien de donar sang per sucre regularment.\nAquesta etapa de la malaltia no es desenvolupa tan ràpidament, per regla general, durant diversos anys. Molt sovint, la patologia progressiva es troba en persones grans i grans. Els pacients sovint desconeixen la seva malaltia.\nEl quadre clínic té aquest aspecte:\nProblemes de memòria greus;\nProblemes de la pell: infeccions per fongs freqüents, picor, les lesions no es curen bé;\nSet: una persona beu fins a 5 litres de líquid al dia;\nMiccions freqüents a la nit;\nAdormiment, formigueig a les extremitats inferiors, dolor al caminar, úlceres als peus i a les cames;\nTords en dones, difícils de tractar;\nAmb la progressió de la patologia, la pèrdua de pes sense dieta;\nMalaltia renal, pèrdua de visió, ictus sobtat, atac de cor.\nSi una persona és obesa, es cansa ràpidament, les seves lesions cutànies es curen malament, la visió i la memòria es deterioren, haureu de comprovar si la sang té sucre. En cas de desviació de la norma, immediatament comencen el tractament, en cas contrari hi ha una amenaça per a la vida. Sense teràpia, la diabetis provoca ceguesa, insuficiència renal, úlceres i gangrena, infart i ictus.\nSímptomes de la diabetis mellitus latent (latent)\nLa peculiaritat d'aquesta forma és el seu curs asimptomàtic. Les persones malaltes no senten cap molèstia ni pateixen manifestacions desagradables de la malaltia. Només una prova de tolerància a la glucosa pot detectar aquesta forma. Els indicadors de més de 120 mg amb l'estómac buit i 200 mg després d'un àpat indiquen un curs latent de la malaltia.\nNo obstant això, hi ha signes i símptomes indirectes de diabetis mellitus latent, per exemple, patologia vascular. Els pacients presenten un augment significatiu del risc de patologies cardiovasculars. De vegades, la diabetis només es descobreix després d’un atac de cor o un ictus. Les persones malaltes presenten un alt risc de patir insuficiència cardíaca. Els primers signes d’alerta són problemes de visió i del sistema nerviós.\nSi se sospita de diabetis, es realitza una anàlisi de sang amb l'estómac buit, però aquest estudi no detectarà la presència d'una malaltia latent.\nPer tant, després d'una anàlisi amb l'estómac buit, es dóna a una persona per beure 75 g de glucosa, menjar un monyo dolç i tornar a analitzar-lo. En una persona sana, els indicadors tornaran a la normalitat, mentre que en el pacient es mantindran elevats. Si hi ha alguna anomalia, el tractament s’ha d’iniciar immediatament.\nCal tenir en compte que sovint s’amagaEl primer tipus es troba en dones amb malaltia de l’ovari poliquístic. Els factors de risc inclouen una deficiència de potassi a la sang, herència i obesitat agreujades, hipertensió. Hi ha una alta probabilitat de desenvolupar patologia en dones amb diabetis de l'embaràs.\nNomés a la meitat dels pacients amb una forma latent, la malaltia passa al segon tipus. Si detecteu la malaltia a temps i comenceu immediatament a alleujar els símptomes i a eliminar-ne les causes, podeu evitar-ne la progressió.\nLes persones en risc haurien de fer proves periòdicament i visitar un endocrinòleg. Quan apareguin els primers signes d’alerta, haureu d’anar al metge i fer-vos la prova.\nNeumonía adquirida en la comunidad 2019.\nPublicació anterior Melmelada casolana\nPropera publicació Com fer un caputxí a casa?


Megafonia - Viquipèdia, l'enciclopèdia lliure\nLa megafonia o sistema de reforç de so és un sistema electromecànic dissenyat per poder amplificar el so el més fidelment possible, en aquells casos en què la distància a la font original o el volum natural d'emissió impedeixen sentir el so correctament.\nAltres raons per la qual es requereix aquest reforç és, primer, l'acústica de l'ambient circumdant que depenent de la forma i els materials dels que està fet pot anar en detriment de la propagació correcte del so (P.E.: locals amb forta reverberació…), i segon, per la quantitat de persones que s'enfrontin a l'emissor, ja que el cos té la propietat d'absorbir el so pel seu alt contingut de líquids.\nEls sistemes de megafonia bàsicament consten d'un micròfon (que capta el so produït per la font), que està connectat a un amplificador de senyal (generalment denominat "etapa de potència"), que al seu torn està connectat a un altaveu o sistema d'altaveus.\nUn sistema de tipus professional consta de micròfons elegits segons el tipus de freqüències i timbres (veu humana, instruments de corda o percussió, etc.) dels emissors. Connectats a les entrades (en anglès "inputs") d'una consola o taula mescladora (en anglès: "mixer"). També es connecten (en diferents entrades i sortides) processadors de so com compressors, equalitzadors, efectes, etc. La sortida principal de la consola es connecta a un divisor de freqüències (en anglès crossover) que envia senyals complementaris a les diferents etapes de potència. A aquestes últimes van connectats els altaveus: Per a freqüències sub-greus (en anglès subwoofer) generalment són de 18 a 15 "de diàmetre, per greus i mitjans (en anglès woofer) de 15 a 10 ", i per aguts poden ser botzines amb drivers d'1" o 2", o bé tweeters de menys d'1").\nQuan es tracta d'un escenari es parla de "un (o més) sistema (es) per costat" en referència a un joc de subwoofer+woofer+botzina col·locats generalment en columnes a cada costat de l'escenari.\nIdealment, un sistema de megafonia ha de ser dissenyat, instal·lat i manejat per un enginyer de so.\nObtingut de «https://ca.wikipedia.org/w/index.php?title=Megafonia&oldid=29139939»


Deprecated: Function create_function() is deprecated in D:\_webs_locals\_MAT\_www-tmp\_wp-content\_plugins\_revslider\_includes\_framework\_functions-wordpress.class.php on line 258 La nostra Plataforma d’Educació Social participa en un projecte europeu d’habitatge | Salesians Mataró\nEl projecte "Yes we rent", liderat per l’Ajuntament de Mataró, obté 2,5 milions d’euros d’Europa per incrementar l’habitatge de lloguer assequible.\nA finals de la setmana passada, l'Ajuntament de Mataró va fer públic en una roda de premsa que un projecte anomenat "Yes we rent /Lloguem" va guanyar una dotació econòmica de 2.5 milions d'euros. La directora de la PES, Laura Font, va representar la institució. El projecte preveu posar en pràctica solucions innovadores, com crear cooperatives de llogaters que puguin influir en abaratir els preus. És un projecte innovador ja que està basat en l'economia social i cooperativa que busca mobilitzar l'habitatge desocupat de la ciutat.\nEn aquest projecte, una de les entitats col·laboradores és la nostra PES que, conjuntament amb la Fundació Jovent, també dels Salesians, s'encarregarà de la part formativa i de rehabilitació d'habitatges garantint uns estàndards de qualitat òptims acordats amb el propietari Es busca, així, potenciar l’ocupació entre els joves amb dificultats d’inserció laboral.\n“Yes we rent/Lloguem” s’executarà durant tres anys i es començarà a implantar a mitjans 2019, un cop enllestida la fase preparatòria. S’inclou dins l’estratègia #Mataró2022 i s’emmarca en el Pla Local d’Habitatge\n[/vc_column_text][/vc_column][/vc_row][vc_row][vc_column][vc_media_grid element_width=”6″ grid_id=”vc_gid:1539799937771-827f66e7-3259-6″ include=”2171,2170″][/vc_column][/vc_row]\nCategories: Destacat, General, PES.\nEtiquetes: inserció, ocupació, PES.\n← Resolent enigmes s’apren\nQuin cap de setmana aquell! →


Arriba la I Jornada de Teràpia Ocupacional al Parc Sanitari Sant Joan de Déu el pròxim 5 d’abril - Parc Sanitari Sant Joan de Déu\nEstàs aqui: Parc Sanitari de Sant Joan de Déu > Notícies > Esdeveniments > Arriba la I Jornada de Teràpia Ocupacional al Parc Sanitari Sant Joan de Déu el pròxim 5 d’abril\npublicat 9 març 2018\nArriba la I Jornada de Teràpia Ocupacional al Parc Sanitari Sant Joan de Déu el pròxim 5 d’abril2018-03-092019-10-29https://www.pssjd.org/wp-content/uploads/2020/03/logoweb.pngParc Sanitari Sant Joan de Déuhttps://www.pssjd.org/wp-content/uploads/2018/03/terpia-ocupacional.png200px200px\nL’Auditori del Parc Sanitari Sant Joan de Déu acollirà la I Jornada de Teràpia Ocupacional el pròxim 5 d’abril sota el lema Bones pràctiques des de l’inici fins al final de la vida.\nEn ella es debatrà sobre els engranatges necessaris per acompanyar a la persona en el seu procés de recuperació, focalitzant-nos en la millora de la seva autonomia i en el progrés de les seves capacitats, deguts al nou model d’atenció centrat en la persona.\nLa Teràpia Ocupacional en Salut Mental situa a la persona com a eix principal i l’orienta cap a la seva recuperació funcional amb l’objectiu de millorar la seva qualitat de vida, sempre tenint en compte els seus desitjos i necessitats. L’eficàcia d’aquesta teràpia individualitzada evidència la necessitat dels pacients per rebre un tractament integral amb un abordatge multidisciplinari centrat en la persona.\nEn els últims anys hem assistit a un nou model d’atenció que comporta una reconversió d’aquesta disciplina. Curar i cuidar són dos termes compatibles que els professionals de la medicina han d’integrar, tant a les diferents àrees de les Ciències de la Salut, com en qualsevol moment de la vida de la persona, reflexió que es palesa en el lema d’aquesta Jornada.\nEsperem que aquesta trobada sigui un espai fructífer, que convidi al diàleg i a l’intercanvi d’experiències mútues.


IB3N | El mal temps impedeix als pescadors fer-se a la mar\nIB3 Notícies > mallorca > El mal temps impedeix als pescadors fer-se a la mar\nEl mal temps impedeix als pescadors fer-se a la mar\nLes pèrdues ja oscil·len entre el 30 i el 50 per cent respecte d'un any normal i als mercats es troba poc peix de temporada com el jonquillo\nEls pescadors del Port d’Alcúdia lamenten no haver pogut sortir a la mar cap setmana sencera durant aquest hivern. El mal temps ha obligat a tenir les barques amarrades a port durant molts dies i les pèrdues ja oscil·len entre el 30 i el 50 per cent respecte d’un any normal. I al mercat, el peix de temporada, com el Jonquillo, també ha notat els efectes del temporal. Poques parades en despatxen i el preu oscil·la entres els 75 i 80 euros. En canvi la sípia, de la que tot just n’acaba de començar la temporada de captura, es ven bé, però si les barques continuen sense poder sortir els preus podrien pujar.


“Els números mai m’han fet por, només quan es queden en vermell” - Diari de Terrassa\n“Els números mai m’han fet por, només quan es queden en vermell”\nRamon Vidal, president de l’Ateneu Terrassenc\nÉs defineix com a “tècnic” pel fet que és enginyer electrònic. Al Casal de Sant Pere va ser vicepresident de la secció de teatre i també va ser tresorer d’aquella entitat. “Jo era escolta i em vaig quedar al Casal de Sant Pere i, quan no estava fora per la feina, estava sempre allà”. Va fer de tresorer, càrrec que també va tenir a l’Ateneu Terrassenc.\n“Una de les coses que dona més satisfacció és treballar una mica pels altres”, diu repassant els seus anys a les diverses entitats culturals on ha col·laborat. També va formar part del patronat de l’Arxiu Tobella, també relacionat amb “el tema dels números”.\nDiu que “totes les entitats que munta el poble”, tenen un punt flac, la part econòmica. “Si no funciona el tema econòmic, arriba un moment que no poden tirar endavant i s’ha de vigilar molt aquesta part”, assegura.\n“Els números mai m’han fet por, el que em feia por és quan quedaven de color vermell. Tinc una certa facilitat per veure’ls passar i s’han de fer quadrar com sigui”, explica. I afegeix que “al final, tot es redueix a la part monetària”.\nLi agrada la cultura, però sobretot li agrada la filosofia. El seu filòsof de capçalera i li “encanta”, és Plató. “Al seu llibre ‘La República’ parla de la caverna i fa tres mil anys que es va escriure i no ha canviat res. Es pot extrapolar a avui dia”.\nCreu que l’Ateneu Terrassenc “té futur”, però veu que la gent jove “ve a fer una activitat, però són reticents a implicar-se gaire”. I afirma també que l’Ateneu “no és un esport de risc”.\nTemes:Ateneu Terrassenc, Ramon Vidal


Fira de Tardor a Empuriabrava amb 14 establiments, tallers i diverses actuacions :: Tramuntana TV\nL’Associació de Comerciants i Empresaris de Castelló d’Empúries i Empuriabrava, amb la col·laboració de l’Ajuntament de Castelló d’Empúries, impulsa la Fira de Tardor que tindrà lloc a la plaça de les Palmeres d’Empuriabrava aquest diumenge.\nAmb la tardor com a pretext i amb l’objectiu de continuar treballant per dinamitzar el comerç del municipi, l’associació proposa una fira el proper diumenge 17 d’octubre de 10 a 19 hores. Durant tota la jornada els comerços i establiments que hi participen, en total 14, exposaran i vendran els seus productes. Per tal d’amenitzar la fira també es faran tallers; degustacions de productes, concerts de música en directe, amb els grups Pelacanyes i MerKado Negro; i animació infantil amb en Patxecu.\nAquesta és la tercera fira que promou l’associació de comerciants. La fira de Brocanters va ser la primera iniciativa de l’entitat, seguidament s’hi va sumar la fira de Nadal i ara arriba la Fira de Tardor a Empuriabrava amb l’objectiu de dinamitzar un cap de setmana més i atraure visitants a la marina. Cal recordar també que al llarg de l’any es porten a terme altres propostes com el vermut que aquest any va tenir lloc el mes de juny o el Súper Lot de Nadal.\nJudith Cant, representant de l’Associació d’Empresaris i Comerciants de Castelló d’Empúries i Empuriabrava, anima a tothom a venir a passar el dia a la plaça de les Palmeres: “hem programat un seguit d’activitats per tal que sigui una fira atractiva per a tothom, amb música, activitats infantils i degustacions durant tot el dia”.\nPer la seva banda, Helena Solana, regidora de promoció econòmica ha expressat que “des de l’Ajuntament estem molt contents de les iniciatives que s’han anat impulsant conjuntament amb l’associació de comerciants i, una vegada més, l’associació tindrà tot el nostre suport per tal que la fira sigui un èxit i tingui continuïtat".\nEmpuriabrava | Castelló d'Empúries | Fira de Tardor


Malament pinta la cosa - Nosaltres La Veu\nDic la cosa perquè vull dir la llengua, la dels valencians, la dels catalans del Principat, la dels illencs, la d'Andorra i la Catalunya Nord, la Franja i l'Alguer. Perquè si la llengua va malament, és a dir, va perdent usos i parlants, llençols i bugades, no avança en un món que gira a un ritme vertiginós, vol dir que la cosa, el país, la nació, la gent també anem a mal borràs. Perquè tothom estarem d'acord que la llengua és l'element distintiu per antonomàsia del nostre poble, el pols i batec, les constants vitals, i que sense ella ja faria segles que estaríem subsumits completament en un estat que ens nega, absorbeix i espolia. Amb tots els matisos i diferències que vulguem segons les diverses realitats i territoris, la llengua va malament, incapaç d'adaptar-se a un món novedós en molts aspectes que viu de canvis constants, frenada per factors exògens de domini, abandonada per raons de febleses internes, per costum, per l'opressió i els pals a les rodes d'un estat que –insistim– sempre ens va i ens anirà a la contra. No cal ser gaire espavilat per veure-ho cada dia passejant pel carrer, quan anem al cine (quantes pel·lícules en català, per exemple, podem veure ara mateix a la ciutat de València? I a la resta del país?), amb el comandament de la tele, a l'escola, amb l'oferta mediàtica… Aquest dèficit no és nou, per descomptat, ve de segles d'absència del català en molt àmbits; el que és relativament nou i creix com més va més és la pèrdua de parlants, l'envelliment de la població catalanoparlant, la deserció lingüística entre els més joves. Malgrat les lleis que haurien estat inspirades per pal·liar les mancances i discriminacions passades i presents, malgrat les institucions que n'estimularien l'ús, la llengua perd parlants, àmbits i usos. El que tímidament sembla millorar en algun sentit (internet, per exemple), se'n va per l'aigüera amb les estadístiques i dades globals, com la que acaba de publicar la Plataforma per la Llengua en l'InformeCat 2021. Sense alarmismes, colps al pit ni sobreactuacions, hem de reaccionar davant una realitat molt adversa per a la llengua i la cultura, per al país, perquè ens hi va la pròpia salut i pervivència. Identificats els mals, cal anar a les causes i buscar els remeis per aturar la substitució lingüística i mamprendre un horitzó de normalitat. Perquè la cosa, segons l'informe referit, pinta malament, molt malament. Vegem-ne alguns aspectes: tendència creixent dels catalanoparlants a canviar de llengua en usos quotidians amb (moltes vegades presumptes) castellanoparlants o desconeguts, abandó progressiu de l'idioma entre els més joves. Al País Valencià només un 15,2 % dels nascuts a fora s'expressa bé en català (un 45,8 no el sap gens i un 38,7 poc). En cultura i mitjans de comunicació, àmbits lingüísticament molt deficitaris, les administracions imcompleixen en tot de casos les lleis i la demanda popular no és ni remotament satisfeta. En el món de les empreses, 9 de cada 10 productes no informen en català. Ni la immersió vigent a Catalunya ni els models lingüístics implantats al País Valencià o les Illes Balears no garanteixen el ple coneixement de l'idioma entre l'alumnat, que quan arriba a 4t d'ESO coneix més bé el castellà que no la llengua pròpia. A les nostres universitats hi ha una vulneració constant del drets lingüístics, sobretot a les Facultats de Dret, on només fan classes en català en proporcions del 41,2 % a Catalunya, 21,1 % a les Illes i 19,8 % al País Valencià. La sanitat és l'àmbit on més denúncies es registren malgrat que el requisit lingüístic dels professionals és vigent a tot el país. Si és fotut emmalaltir, ho és més en el cas dels catalanoparlants. En l'àmbit judicial més val riure per no plorar: només 1 jutjat dels 214 que hi ha al País Valencià funciona habitualment en la llengua pròpia i només un 7,4 % de les sentència a Catalunya hi són redactades. La percepció que els ciutadans catalanoparlants tenen sobre la protecció del català per la Generalitat (de dalt) és clarament negativa: el 50,1 % creu que l'actual govern independentista el protegeix menys, front a un 25,4 % que pensa el contrari.


El solar de Magisteri acollirà la nova seu única de la Generalitat – La Manyana\nEl solar de Magisteri acollirà la nova seu única de la Generalitat\nEl Govern es compromet a participar en la rehabilitació de l’edifici de La Meta i estudiar quins usos pot tenir en el futur\nJordi Puigneró va anunciar la construcció del nou edifici a la seu de la Cambra de Comerç\nEl futur edifici únic del Govern a la demarcació lleidatana es construirà al solar de Magisteri de Lleida, segons va anunciar ahir el vicepresident de la Generalitat, Jordi Puigneró. La finca té una superfície de 5.216 metres quadrats.\nEl nou immoble concentrarà bona part dels serveis territorials dels diferents departaments de la Generalitat que actualment es troben distribuïts en una trentena d’oficines i dependències administratives disperses per la ciutat, algunes en règim de lloguer i altres de propietat, que sumen una superfície de prop de 30.000 m2. Alguns serveis conservaran la seva ubicació actual.\nPuigneró va apuntar que “després d’un temps reflexionant quin havia de ser l’espai que havia d’acollir el Govern a Lleida, escoltar l’Ajuntament, les opcions des d’una perspectiva de viabilitat tècnica i amb la voluntat que hi poguéssim encabir els serveis territorials de la Generalitat, ens vàrem decidir pel pati de Magisteri”. Actualment, el solar es destina a aparcament públic. El delegat del Govern a Lleida, Bernat Solé, va explicar que des de la Delegació del Govern, juntament amb tècnics de la Generalitat, ja fa mesos que s’està treballant en l’elaboració del pla funcional del que serà el nou edifici. Així, s’està visitant les dependències actuals dels diferents serveis territorials de la Generalitat per conèixer-ne els espais, quantificar-los i apuntar les necessitats d’espai previstes en el futur. En el transcurs d’enguany es preveu dur a terme la redacció del pla funcional, així com la tramitació urbanística. El 2023 es faria la licitació de la redacció del projecte.\nD’altra banda, Puigneró va explicar que “una de les altres ubicacions que havíem valorat era l’edifici de la Farinera La Meta. És un immoble emblemàtic i no ens volem desvincular de la seva rehabilitació i per això ens asseure’m amb la Paeria per mirar de determinar quins possibles usos podria tenir de cara al futur.”\nLes obres d’urbanització del nou polígon Torreblanca s’iniciaran l’abril del 2023\nEl Govern preveu iniciar les obres del polígon Torreblanca-Quatre Pilans l’abril del 2023 amb una previsió de durada dels treballs d’un any. Disposarà de 240 hectàrees de nou sòl industrial especialment pensat per acollir empreses que precisen parcel·les de gran format i atraure indústries emergents vinculades al sector digital. El vicepresident del Govern, Jordi Puigneró, i l’alcalde de Lleida, Miquel Pueyo, van presentar ahir l’avanç del Pla director urbanístic d’activitat econòmica de la Plana de Lleida i van donar el tret de sortida al procés participatiu previ a la redacció del document. La creació d’aquest nou sector suposarà una inversió de 230 milions d’euros (30 milions corresponen a la construcció d’una nova estació intermodal de mercaderies). “Avui posem al mercat un dels sectors d’activitat econòmica més grans de Catalunya, com gairebé dues fàbriques Seat i amb connexió als ports de Tarragona i Barcelona”, va remarcar el vicepresident Puigneró, que també va assenyalar que es tracta “del primer polígon de Lleida connectat amb ferrocarril i això és descarbonitzar i lluitar contra el canvi climàtic”.\nDe la seva banda, l’alcalde de Lleida, Miquel Pueyo, va remarcar que el desenvolupament d’aquest sector és “un símbol de superació de Lleida” i que “s’avança, doncs, per superar un repte històric d’aquesta capital, la manca de sòl industrial, i en un moment de necessitat de reactivació econòmica, per la pandèmia”. El primer tinent d’alcalde Toni Postius va dir que “hem rebut moltes visites d’empreses logístiques i delegacions de multinacionals que estan interessades en instal·lar-se a Lleida”.\nL’Agència Tributària torna més de 61 milions d’euros als contribuents lleidatans\nL’Agència Tributària ha tornat 61,050 milions d’euros als contribuents lleidatans durant la campanya de renda del 2021, que es va...\nEls clients cerquen “oportunitats” a les rebaixes i el sector preveu una frenada del ritme de vendes\nEl petit comerç va iniciar ahir a Lleida una nova campanya ‘oficial’ de rebaixes d’estiu “descafeïnada” i amb un futur...


Carihuela - Las Albarizas Torremolinos Espanya - Ofertes d'hotels amb els MILLORS DESCOMPTES EN LÍNIA Atenció al Client\nCarihuela - Las AlbarizasLos Perros, 15, Torremolinos Centre, Torremolinos, Espanya, 29620 - Veure al mapaNotable7,4Basada en13comentarisCarihuela - Las AlbarizasVeure més fotos"We liked the resort ,easy for access to Malaga .Angel , the..."DavidUnited KingdomVeure més fotosVeure totes les 24 fotos\nConvenientment situat a Torremolinos, Carihuela - Las Albarizas és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Carihuela - Las Albarizas asseguren una estada plaentera als seus clients. Els clients de l'hotel poden gaudir de transport hotel/aeroport, habitació familiar, ascensor. Gaudiu de les comoditats d'alta gama com ara aire condicionat, calefacció, balcó/terrassa, aparell de televisió, nevera per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Torremolinos, faci de Carihuela - Las Albarizas la vostra llar.\nCal fer el registre d'entrada i recollir les claus a: C/ Los Perros, 15 Playa de la Carihuela, 29620 Torremolinos. Cal que informeu el Carihuela - Las Albarizas de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Carnet de cotxe a Palau de Santa Eulàlia - FOR VIA, Formació Viària\nCarnet de cotxe a Palau de Santa Eulàlia\nEstàs buscant una autoescola amb garanties per treure't el Carnet de cotxe a Palau de Santa Eulàlia? Disposem de diversos centres a les comarques Gironines. Amb FOR VIA, tot són avantatges: aula online, formació personalitzada i facilitats de pagament. La millor opció per obtenir el Carnet de cotxe a Palau de Santa Eulàlia\nTreballem una formació de qualitat i als nostres centres trobaràs un equip de professionals compromesos i dedicats al teu aprenentatge. Uns formadors amb experiència que sabran transmetre't les millors indicacions i donar-te tot el suport necessari per aconseguir el teu objectiu.Estas interessat en el Carnet de cotxe a Palau de Santa Eulàlia? FOR VIA Formació Viària és la teva autoescola de confiança.


Jordi Sànchez presenta una nova querella contra Pablo Casado per calúmnies i injúries\nEl secretari general de Junts, Jordi Sànchez, ha presentat al Tribunal Suprem espanyol aquest dilluns una nova querella contra el líder del PP Pablo Casado per aturar les seves mentides. Concretament, l'acusa d'un delicte de calúmnies amb publicitat o alternativament d'injúries, segons ha explicat el mitjà digital ElNacional.cat.\nEl penalista Jordi Pina ha exposat que Casado va proferir calúmnies en un acte públic del seu partit a Saragossa, el 19 de desembre de 2021, on va afirmar que Sànchez «havia destrossat un cotxe de la Guàrdia Civil», i després en el seu compte a Twitter va definir el polític català com «un delinqüent condemnat a 9 anys de presó per (...) haver destrossat patrulles policials». El líder de Junts considera que aquestes afirmacions vulneren el seu dret a l'honor i que no es poden permetre «aquestes falsedats» en l'empara de la llibertat d'expressió.\nL'advocat ha recordat que la resolució de la sentència del TS el 2019 deia que «els vehicles de la Guàrdia Civil van ser danyats per alguns manifestants no identificats» i «en cap cas per Sànchez». Per tot això, demana a l'alt tribunal, que demani al Congrés de Diputats que aixequi la seva inviolabilitat política perquè sigui investigat i jutjat per calúmnies.\nEn la querella, s'insisteix que en una societat com l'espanyola, en què la seva població «ha patit durant dècades la xacra del terrorisme, no hauria de fer falta recordar que les manifestacions de Casado no només atempten contra l'honor de Sànchez i els resta de forces polítiques independentistes catalanes, sinó que suposen una ofensa per a qualsevol ciutadà, en especial les víctimes de terrorisme, frivolitzant amb el seu patiment i instrumentalitzant-les vilment amb finalitats inintel·ligibles».


Lola Vendetta treu el cap a Capellades\nRaquel Riba Rossy presenta el seu segon llibre del personatge, ’Que pacha mama’\nEls dibuixos de Raquel Riba Rossy, una jove igualadina de 28 anys, marquen tendència com a crit de guerra del feminisme i la igualtat. Els capelladins i capelladins van poder conèixer-la de primera mà a la Biblioteca El Safareig.\nLa dibuixant i il·lustradora Raquel Riba, coneguda professionalment com a Lola Vendetta, va presentar el seu segon llibre 'Que pacha mama?' el passat dijous 5 al terrat de la Biblioteca El Safareig de Capellades. Durant més de dues hores va parlar del naixement del personatge, dels temes que l'inspiren a l'hora d'escriure i va animar al nombrós públic a empoderar-se i agafar la vida d'una manera activa i positiva per a cada una.\nAl llarg d'aquesta estona, es va poder compartir de manera molt amena tot d'anècdotes i situacions de la vida quotidiana. En acabar es va continuar amb una sessió de dedicatòries del llibre i de fotografies amb l'autora. L'acte va començar amb la presentació de la regidora de Joventut, Susana Moreno, qui va agrair a Raquel Riba la seva assistència a Capellades, on era rebuda amb molta il·lusió per part del nombrós públic. Seguidament es va dibuixar una Lola Vendetta i va començar la presentació. Aquest ha estat un acte organitzat conjuntament des de la regidoria de Joventut i la Biblioteca El Safareig.\nRaquel Riba Rossy: "La Lola Vendetta és la veu del que no diem"\nCarlan i Dicker lideren el rànking de llibres més prestats de la Biblioteca


Viure Vilajuïga: el nostre millor desig per aquest Nadal - Desembre 2021\nL’arribada del Nadal marca el tancament del segon any complet amb l’Assemblea per Vilajuïga al govern municipal. Està sent una experiència apassionant, que comporta una càrrega de treball molt gran, però que ens està retornant grans quotes de satisfacció en veure com, mica en mica, Vilajuïga camina cap a la transformació que volem fer efectiva. Sí, indubtablement: Vilajuïga funciona millor avui que tres anys enrere. El nostre poble millora, avança i volem que ho segueixi fent en els propers anys.\nLa prova és el contingut d’aquest butlletí, el de les anteriors edicions, les informacions que s’envien pel Whatsapp municipal i que es pengen a les xarxes socials o les explicacions de l’equip de govern als plenaris i a les trobades ciutadanes. No cal fer ara una llarga enumeració de la feina feta pel govern municipal, perquè més enllà de tots aquests mitjans, també és palpable a peu de carrer o conversant amb bona part dels veïns de la nostra vila.\nEn l’anterior edició de ‘La Veu’, els grups municipals de l’oposició criticaven algunes de les decisions del govern municipal. Però la política no es fa tan sols de portes endins de l’Ajuntament: es fa també de portes enfora. De fet, es fa en bona part de portes enfora. I aquesta és una de les virtuts fonamentals que té l’Assemblea per Vilajuïga. Mentre quel’Assemblea sempre hi és representada, sovint costa de veure la participació de representants d’ERC i PSC a la vida social i cultural de Vilajuïga. Una circumstància que lamentem, que ens desagrada i que voldríem que canviés. Perquè viure el poble i formar part de la seva vida quotidiana, en qualsevol de les seves múltiples vessants, és un ingredient imprescindible per a governar-lo com toca. En les darreres setmanes, és un goig per a tots els vilajuïguencs veure com el Centre Cívic és un autèntic pulmó per a la vida social del nostre poble, amb desenes d’activitats; com la gent gran ha pogut aproximar-se de nou a l’antiga normalitat amb la recuperació del Casal; o com la comunitat educativa prepara, il·lusionada, el 50è aniversari de l’escola Santiago Ratés.\nCom dèiem, és una veritable llàstima que les formacions de l’oposició brillin per la seva absència en la vida social, cultural o esportiva al nostre municipi, entre altres coses perquè demostra el seudesinterès quan no són al govern o quan no estem en campanya electoral. Amb tota la modèstia del món, però també amb tota la fermesa, els animem a participar més de tot el que es fa a Vilajuïga, que és molt.\nViure Vilajuïga permet també conèixer les demandes de la seva gent, de la nostra gent. I una de les principals és l’exigència de millores a la connexió ferroviària del nostre municipi. És per aquest motiu que l’Assemblea per Vilajuïga s’ha posat al costat d’un grup de ciutadans que, inquiets per la situació de l’estació de tren al nostre poble, han començat a organitzar-se per fer accions per exigir una millora en aquesta infraestructura: qui vulgui unir-s’hi, pot fer-ho dirigint-se a vilajuigaparticipa@gmail.com. Sempre serem al costat de les reivindicacions justes i que ajudin a millorar la qualitat de vida dels nostres veïns i veïnes.\nEn definitiva, doncs, en aquest darrer article de l’any, volem convidar tothom, sense excepció, a viure intensament Vilajuïga, ara que el seu dia a dia social, cultural i esportiu es troba en un moment d’esplendor. Vilajuïga es viu als carrers: així és com fem poble i teixim comunitat entre tots els veïns i veïnes. Aquest és, ara que s’acosta Nadal, el nostre millor desig per a tots els vilajuïguencs i vilajuïguenques.\nBones festes, bon any 2022 i visca Vilajuïga!


Més de mig miler de persones el Santuari de Canòlich la setmana prèvia a la diada | BonDia Diari digital d'Andorra.\nEls cònsols major i menor de Sant Julià de Lòria, Josep Majoral i Mireia Codina, al Santuari de Canòlich.\nDj., 27/05/2021 - 13:15\nMés de mig miler de persones el Santuari de Canòlich la setmana prèvia a la diada\nEl Santuari de Canòlich ha rebut la visita d'unes 520 persones durant la setmana prèvia a la diada, que se celebrarà aquest dissabte. El Comú de Sant Julià de Lòria va decidir aquest any donar continuïtat a la iniciativa d'obrir les portes del Santuari durant una setmana amb la finalitat de facilitar la visita dels feligresos de forma ordenada i poder complir amb les recomanacions dictades per les autoritats sanitàries. La cònsol menor laurediana, Mireia Codina, ha manifestat que, tot i que gran part de les persones que hi han arribat són d'origen andorrà, també s'ha registrat la visita de ciutadans tant d'Espanya com de França.\nLes reserves per assistir a les misses que s'oferiran amb motiu de la diada també estan sent nombroses. De fet, Codina ha assenyalat que per als oficis de les 10 i les 12 hores de dissabte les 98 places disponibles ja estan exhaurides, mentre que per a la missa de les 18 hores de divendres, que s'ha incorporat aquest any com a novetat, encara hi ha places disponibles. En aquest sentit, la cònsol laurediana ha aprofitat per fer una crida a totes aquelles persones que "vulguin venir a compartir una estona al Santuari". Per reservar plaça, és necessari fer-ho a través de whatsapp (325.244) o bé per correu electrònic (cultura@comusantjulia.ad).\nDe cara als propers anys, el Comú no descarta continuar obrint les portes del Santuari una setmana abans per afavorir així l'arribada de més persones. Codina ha explicat que la pandèmia ha obligat a reinventar-se i, en aquest sentit, la mesura ha estat molt ben acollida tant pel que fa als ciutadans de la vila laurediana com de la resta d'Andorra. "Penso que les coses bones han de continuar i d'entrada no ens plantegem que no sigui així", ha afegit.\nPer a la celebració de dissabte, cal recordar que està previst el repartiment de fins a 6.300 pans que mossèn Pepe Chisvert beneirà a les 9 del matí per poder-los començar a repartir a dos quarts de deu. Per evitar aglomeracions, el repartiment es durà a terme en una zona més oberta que la que es feia tradicionalment i hi haurà cues amb separacions per evitar contactes entre persones.


2011 XIII Trobada de dolçaina i tabal by Gaiata 15 Sequiol - issuu\nXIII TROBADA VEÏNAL DE DOLÇAINA I TABAL 13é Concurs juvenil per intèrprets novells “Ciutat de Castelló”\nAvui, diumenge 30 de gener a la plaça del Pintor Porcar ha tingut lloc la\nXIII Trobada Veïnal de Dolçaina i Tabal, 13é Concurs juvenil per intèrprets novells. Aquesta iniciativa surt des de l’Escola Municipal de Dolçaina i Tabal en un intent d’animar els més joves de les nostres escoles a pujar a l’entaulat i, també per apropar la dolçaina i el tabal a tots els sector festers de la nostra ciutat, en aquesta edició ha estat la Gaiata, 4 “L’Armelar” qui ens han acollit. També hem tingut una mostra de luthiers, on tots els dolçainers han pogut gaudir de les darreres novetats. Tots els concursants han interpretat una peça obligatòria, Cercavila núm. 4 dels Dolçainers de Tales, han participat 4 grups, amb 12 músics novells de La Vilajoiosa, d’Almassora, la Pobla Tornesa i Castelló. Aquests han estat els guanyadors: 1r lloc, premi d’Altretur –cap de setmana al Mas de Borràs per a cada guanyador i detall de l’Ajuntament de Castelló-. Alumnes de l’Escola de Dolçaina i Tabal d’Almassora, Rubén Prades Mateu i Albert Membrado Martí a la dolçaina i Òscar Prades Mateu al tabal. Com a peça lliure ens han interpretat El Xirimiter de Xavier Richart.\n2n lloc, premi Babel –lot de llibres per import de 60 euros i detall de l’Ajuntament de Castelló-. Alumnes de l’Escola de Dolçaina i Tabal del Valerios de la Vilajoiosa, Ximo Devesa Linares i Mila Pérez Llinares a la dolçaina i Abel González Navarro al tabal. Com a peça lliure ens has interpretat Cap de Creus de M. Rius. 3r lloc, premi Ajuntament de Castelló –llibre de la Banda Municipal de Castelló i detall de l’Ajuntament-. Alumnes de l’Escola del Primer Molí de Castelló, Berta Cayuela Mundo i Héctor Branchadell Tena a la dolçaina i Nadia Navarro Albiach al tabal. Com a peça lliure ens han interpretat Els vals mesclat de Xavier Ahuir.\nColla de dolçainers i tabaleters “Castàlia” que ens ha interpretat Jota de concert de Xavier Richart.\nSecció de dolçaina i tabal de la gaiata 15 “Sequiol” que ens ha interpretat Danza de Justas de Luis Sanz Ruiz.\nEscola Municipal de Dolçaina i Tabal de Castelló ens ha delectat amb la peça Yo te quiero dar de La Mosca Tsé Tsé.\nColla de Dolçainers i Tabaleters “El Soroll” amb la peça Passacarrer Adrià de Tico Viciano. Colla de dolçainers i tabaleters “Xaloc” ha interpretat la peça Alícia Varó Ferrando de Joan Manuel Varó i Tortosa.\nColla de Dolçainers i Tabaleters “El Fadrí” que ens han interpretat Foia de Xavier Richart.\nGrup de dolçaina i tabal “Xarançaina” ens ha interpretat la peça A la marxa de Xavier Richart.\nEscola de Dolçaina i Tabal “Primer Molí” que han debutat amb la peça La Colleta de Xavier Richart.\nColla de dolçainers i tabaleters del Grau ens ha delectat amb Dolors de Munt de Xavier Richart.\nColla de dolçainers i tabaleters “Verge del Lledó” que ha tancat la trobada amb el popular Xupinasso.\nMireia Selma, Núria García i Josan Montoya, màxims representants festers de la Gaiata 4 “L’Armelar” han lliurat els premis i els records a tots els participants al concurs. També les agrupacions de dolçaina i tabal han rebut un detall de la Gaiata.\nCal dir que a l’acte ha estat present Tico de Juan, president de la Federació de Colles de Castelló i han estat els regidors Ximo Torres, Miguel Àngel Mulet i Josep Lluís Grau. Per acabar han pujat tots –més d’un centenar de dolçainers i tabaleters- a l’entaulat per oferir junts una selecció de peces dirigits pel mestre de l’Escola de Castelló, Sergi Vilar. 4\nTot seguit la Gaiata ens ha ofert un magnífic porrat popular concloent així l’encontre. Escola Municipal de Dolçaina i Tabal de Castelló Plaça Joan Baptista Porcar de Castelló, 30 de gener de 2011\n2011 XIII Trobada de dolçaina i tabal\nXIII Trobada de dolçaina i tabal


La Penya Barcelonista d’Olèrdola celebra dissabte la seva 7a Trobada anual de socis — Ajuntament d'Olèrdola\n19:47 del 28 de maig de 2022\nLa Penya Barcelonista d’Olèrdola celebra dissabte la seva 7a Trobada anual de socis\nLa Penya Barcelonista d’Olèrdola celebra dissabte la seva 7a Trobada anual de socis Coincidint amb la trobada la Penya organitza al Local Nou de Moja una Trobada d’intercanvi de plaques de cava http://www.olerdola.cat/news/la-penya-barcelonista-d2019olerdola-celebra-dissabte-la-seva-7a-trobada-anual-de-socis http://www.olerdola.cat/news/la-penya-barcelonista-d2019olerdola-celebra-dissabte-la-seva-7a-trobada-anual-de-socis/@@download/image/image\nCoincidint amb la trobada la Penya organitza al Local Nou de Moja una Trobada d’intercanvi de plaques de cava\nLa Penya Barcelonista d’Olèrdola celebra la seva trobada anual de socis de manera rotativa en un dels nuclis del municipi. Aquest 2018 toca a Moja i l’activitat l’organitzen aquest dissabte al Local Nou. Serà la 7a trobada dels penyistes culés i també la 7a edició de la trobada d’intercanvi de plaques de cava que promouen des de la mateixa Penya Barcelonista.\nEl president de la Penya, Pere Prats, indicava que en l’esmorzar de germanor es preveuen trobar una seixantena de participants. La trobada d’intercanvi de plaques es farà de les 9 del matí a la una del migdia. (àudio)\nDurant la Trobada d’intercanvi de plaques de cava, es posarà a la venda una ampolla de Cavas Hill amb plaça litografiada i dues plaques commemoratives de la Trobada de la Penya Barcelonista.\nL’agrupació d’Olèrdola fa enguany el seu 24è aniversari i forma part de la Federació de Penyes de l’Anoia-Penedès Garraf.(àudio)\nLa dificultat de garantir entrades fins els últims dies previs als partits fa que les penyes desisteixin d’organitzar desplaçaments per anar a veure a l’equip. Des d’Olèrdola, la penya segueix la dinàmica del món de les penyes del club. Un bon exemple d’això va ser la participació en el torneig de play station que organitzava el Barça.(àudio)\nLa Penya ja comença a pensar com celebrar l’any que ve el seu 25è aniversari. Per anar fent boca, esperen completar aquest dissabte una animada trobada anual d’associats.\nEscolta l'entrevista a Pere Prats, realitzada per Canal 20-Ràdio Olèrdola, clicant aquí


El Consorci del Museu de Lleida presenta 2 recursos per defensar les obres de Sixena - Teleponent\nInici Patrimoni El Consorci del Museu de Lleida presenta 2 recursos per defensar les...\nEl Consorci del Museu de Lleida presenta 2 recursos per defensar les obres de Sixena\nS'ha informat a l'Audiència d'Osca de la intenció de recórrer al Suprem l'ordre de trasllat de les 44 peces i s'estudien altres accions legals abans fins ''esgotar totes les vies''\nUnes dones observen, durant una visita guiada, els tres sarcòfags de les monges de Sixena que es trobaven exposats al Museu de Lleida\nL’alcalde de Lleida, Àngel Ros, ha anunciat que el Consorci del Museu de Lleida ha presentat aquest dimarts dos recursos per defensar ”el dret de retenció” que té el Museu sobre les 44 obres d’art de Sixena que reclama l’Aragó. En concret, un dels recursos ”tècnicament és un escrit d’aclariments” a l’Audiència Provincial d’Osca per poder formular el recurs de cassació davant aquest mateix tribunal i també si s’escau al Suprem. L’altre s’ha presentat a l’Audiència Provincial de Barcelona, perquè és en aquesta jurisdicció on es compren les obres, i s’ha fet un recurs de reposició a l’ordre dictada d’entrega de les béns religiosos. Ros ha remarcat que ”encara no s’han esgotat totes les vies i fins al dia 11 de desembre encara hi cap algun recurs més”. L’alcalde ha defensat que la compra i posterior entrega en dipòsit al Museu es va fer en la legalitat i per això s’ha mostrat convençut que ”la llei ens empara”.\nL’alcalde de Lleida, Àngel Ros, ha recordat que ahir dilluns el consorci ja va presentar un recurs davant l’Audiència Provincial de Barcelona, a la sala civil, per defensar el dret de retenció que té el Museu de Lleida davant l’orde religiosa a qui la Generalitat va comparar, ”complint la legalitat”, les obres d’art de Sixena. Aquest dimarts a primera hora de matí s’han presentat dos recursos més. El de l’Audiència Provincial d’Osca per poder formular el recurs de cassació i també apuntar que si és necessari el mateix recurs de cassació es portarà al Suprem, i també un altre a l’Audiència Provincial de Barcelona, novament sobre el dret de retenció de les obres davant l’orde religiosa a qui es van comprar.\nRos ha remarcat que encara no s’han esgotat totes les vies i fins al dia 11 de desembre s’estudiarà alguna altra via legal per evitar el trasllat de l’art. Així mateix, ha insistit que davant la possibilitat de presentar recursos, ”avui queda més clar que no hi ha sentència ferma” que obliga a lliurar l’art a l’Aragó, ja que ”des del moment que preveu que hi pot haver recurs de cassació això demostra que no és ferma”.\nDe totes maneres, cal tenir en compte que el Consorci del Museu de Lleida, Diocesà i Comarcal, no forma part de la causa del jutjat d’instrucció número 1 d’Osca que és qui ha dictat la sentència provisional que obliga a lliurar l’art de Sixena i que ha fixat a través d’una providència el dia 11 de desembre com a data màxima per entregar les obres. És el Govern qui hauria pogut presentar recurs però en aplicació de l’article 155, el conseller de Cultura respon en la figura del ministre de Cultura espanyol, Íñigo Médez de Vigo, que no va deixar presentar-lo. (acn)\nAudiència Provincial Barcelona\nArticle anteriorCatalunya En Comú Podem vol desbloquejar els blocs del 155 i la DUI i atendre les urgències socials\nArticle següentEl Lleida Esportiu i l’Atlético de Madrid, parella de copa en octaus


Nou Govern i nova Conselleria per a la cooperació i la promoció de la pau - Lafede.cat\nNou Govern i nova Conselleria per a la cooperació i la promoció de la pau\nEntrada publicada a Notícies i etiquetada com a Agència de Catalana de Cooperació al Desenvolupament Conselleria d'Afers Exteriors cooperació internacional Desenvolupament Drets Humans Llei d'Acció Exterior Pau Raül Romeva Relacions Institucionals i Transparència on 20 January, 2016\nPer primera vegada el Govern de Catalunya atorga a l’Acció Exterior el rang d’un Departament. Lafede.cat ja ha sol·licitat una reunió amb Raül Romeva, nou conseller d’Afers Exteriors, Relacions Institucionals i Transparència del Govern de la Generalitat, i espera poder reunir-se en breu amb el nou director general de Cooperació al Desenvolupament, Manel Vila i la directora general de Relacions Institucionals i amb el Parlament, Carme Garcia.\nFoto: Generalitat de Catalunya\nLa junta directiva de Lafede.cat saluda al nou conseller d’Afers Exteriors, Relacions Institucionals i Transparència, Raül Romeva i agraeix que de manera tan ràpida s’hagi nomenat als nous directors generals de Cooperació al Desenvolupament, Manel Vila, i de Relacions Institucionals i amb el Parlament, Carme Garcia, així com que s’hagi ratificat en el càrrec a Marta Macias, actual directora de l’Agència Catalana de Cooperació al Desenvolupament.\nLa presidenta de Lafede.cat, Míriam Acebillo, considera que és urgent reprendre el treball en cooperació, aprofitant que ja es va aprovar un Pla Director que continua essent vigent, així com altres temes d’acció exterior: “El nou Conseller coordinarà la cooperació, però també l’acció exterior, les relacions amb la Unió Europea i la memòria democràtica. En tots aquests àmbits són clau les polítiques de promoció de pau i drets humans i el treball de coherència polítiques, més encara amb una crisi oberta com al de les persones refugiades, i si es vol vincular la imatge de Catalunya a la llibertat, la solidaritat i la justícia global”.\nEl Pla Director de Cooperació al Desenvolupament 2015-2018 obliga la Generalitat a treballar en la coherència de polítiques el que significa, d’una banda, que el desenvolupament humà sostenible, els drets humans i l’equitat de gènere, haurien d’impregnar tota l’activitat de la Generalitat i, de l’altra, que l’acció dels diferents departaments no pot comprometre o entrar en contradicció amb les polítiques de cooperació internacional. El Pla Director obliga també al Govern en matèria pressupostària, de manera que caldrà que incrementi el pressupost destinat a cooperació, de manera sostinguda, amb l’objectiu d’assolir el 0,4% dels ingressos corrents incondicionats el 2018. En concret, per aquest 2016 el compromís és que el pressupost de cooperació s’augmenti, com a mínim en 5 milions d’euros, 10 milions d’euros en l’exercici del 2017 i 10 milions d’euros en l’exercici del 2018.\nD’altra banda, Lafede.cat espera que amb la creació del nou govern es pugui reestructurar i dotar de competències a la Subdirecció de Memòria i Pau, per tal de posar de relleu el fet que la ciutadania catalana té un compromís amb la defensa dels drets humans i la promoció de la pau al món, que ve de lluny. L’any 2003 es va aprovar per unanimitat la Llei de Foment de la Pau. Aquell consens polític va dotar a Catalunya d’unes institucions que han contribuït a situar-nos en el món des de la perspectiva de la construcció de la pau i els drets humans, com són el Consell de Foment de la Pau, l’Oficina per la Promoció de la Pau i els Drets Humans i l’Institut Català Internacional per la Pau, que han contribuït a donar suport institucional a iniciatives de construcció de pau de la societat civil catalana. Durant uns anys, Catalunya va estar un país innovador en matèria de construcció de pau a Europa, seguint les passes d’alguns països nòrdics amb una àmplia tradició de compromís amb la pau i la justícia global.\nAmb l’inici de la XI legislatura Lafede.cat continuarà amb la seva tasca d’incidència parlamentària a partir del treball que es faci a la Comissió d’Afers Exteriors, Cooperació, Relacions Institucionals i Transparència que s’ha creat avui, al primer ple de la nova legislatura catalana. Tanmateix, durant aquests mesos de Govern en funcions no s’ha deixat de treballar i s’ha fet arribar a tots els grups parlamentaris el document amb les 41 propostes de la Plataforma Pobresa Zero. El resultat més rellevant d’aquesta tasca d’incidència va ser l’audiència amb la presidenta del Parlament, Carme Forcadell, el passat 11 de novembre. La presidenta Forcadell es va comprometre a debatre les propostes de la campanya. A hores d’ara, s’està treballant perquè tots els partits polítics aprovin de forma unànime una declaració institucional en el ple del Parlament en suport al manifest de la Plataforma Pobresa Zero. Aquesta plataforma, enguany, passarà a denominar-se Plataforma Pobresa Zero – Justícia Global per tal de reflectir, d’una manera més acurada, el compromís de les 3.200 entitats que la conformen amb l’eradicació de les desigualtats arreu.\n← Nou servei de comunicació per a entitats\nEl projecte DevReporter arriba al final premiant el millor periodisme global →


L'Agència Menorca Reserva de Biosfera del Consell Insular de Menorca ha organitzat el primer Congrés d'Energies Renovables i Sostenibilitat en Territoris Insulars, en el marc dels actes de celebració del 20è aniversari de la declaració de Menorca com a Reserva de Biosfera. El Congrés es celebrà de l'11 al 14 d'abril de 2013 al Recinte Firal de Menorca.\nDes de fa uns anys, el Consell Insular de Menorca i els diferents municipis de l'illa, han portat a terme accions dirigides a millorar l'eficiència energètica, reduir les emissions de gasos d'efecte hivernacle i la dependència energètica dels combustibles fòssils. En són exemple, la implantació del Pla d'Eficiència Energètica en l'enllumenat public municipal o la gestió del Parc Eòlic de Milà.\nAmb tot, es troba a faltar una incidència major en el teixit productiu i empresarial de l'illa i una conscienciació sobre les necessitats i els avantatges d'un canvi de model energètic, de manera que els efectes positius d'aquests projectes s'estenguin a la totalitat de la població. Per corregir aquesta situació, i establir estratègies que permetin la transició cap a una economia menys dependent dels combustibles fòssils, s'ha organitzat aquest congrés atorgant al teixit social i productiu de Menorca les eines per contribuir al canvi de model energètic amb importants repercussions en els aspectes econòmics, laborals, ambientals i socials de l'illa.\nSensibilitzar als agents socials i a la ciutadania en general sobre la necessitat de fer front a un canvi en el model de desenvolupament econòmic-territorial-ambiental i energètic d'uns territoris amb límits clarament definits i que per les seves característiques són molt més sensibles als canvis que els territoris continentals.\nEs va plantejar la celebració d'aquest congrés amb una doble orientació, per una banda es pretenia donar-li un contingut tècnic adreçat a professionals, empresaris, emprenedors i inversors locals amb una clara orientació a estimular el creixement del sector energètic local. Per altra banda, es celebraven una sèrie d'activitats obertes a la ciutadania en general amb l'objectiu d'atreure l'interès social sobre la necessitat d'un canvi de model energètic per a la nostra illa.\nAixí el Congrés s'organitzà en dos grans blocs: per una banda, la celebració d'unes Jornades tècniques dirigides a professionals del sector i, per altra banda, la celebració d'una fira oberta al públic general per exposar les principals novetats de productes i activitats en el sector de les energies renovables, l'eficiència energètica i la sostenibilitat. La fira va estar complementada amb la celebració d'activitats paral·leles a les sales polivalents del Recinte Firal, on empreses, entitats i associacions celebraren xerrades informatives, debats i tallers demostratius dels seus productes i activitats.\nRoda premsa Congrés 25 març 2013Triptic del Congrés i la FiraConferència inaugural del Congrés


Guanyadors del 1r Concurs Premis Punts de llibre Sant Jordi 2016 | Districte de Sarrià - Sant Gervasi\nDistricte de Sarrià - Sant Gervasi / Guanyadors del 1r Concurs Premis Punts de llibre Sant Jordi 2016\nGuanyadors del 1r Concurs Premis Punts de llibre Sant Jordi 2016\ndijous, abril 14, 2016 - 08:24\nJa tenim els guanyadors del concurs organitzat pel Districte de Sarrià- Sant Gervasi, 1r Concurs Premis Punts de llibre Sant Jordi 2016. S’han presentat 318 obres i s’han premiat les tres millors creacions artístiques. El lliurament de premis tindrà lloc dissabte, 23 d’abril, amb motiu de la Diada de Sant Jordi, i s’han organitzat activitats paral·leles com exposicions, tallers infantils, conta-contes i mostres de llibres.\nLa primera edició dels Premis Punts de Llibre Sant Jordi 2016 ha estat tot un èxit. S’han presentat un total de 318 obres, de les quals 250 pertanyien a escoles del districte; Col·legi Canigó, Escola Pia Sarrià- Calassanç, i Escola Fàsia- Sarrià. Han participat 55 adults, i 13 menors de 18 anys.\nEls guanyadors són Roser Argemí i Batlle (veïna del Districte de Sarrià- Sant Gervasi), Mariona Armengol Losantos (veïna de Sant Pol de Mar) i Franco Vitagliano De Michele (alumne de l’Escola Fàsia-Sarrià). Els tres treballs guanyadors s’editaran i publicaran i rebran un premi en metàl·lic de 300 euros cadascun, i es farà un tiratge de 1.500 exemplars per cada original guanyador.\nL’acte de lliurament de premis es farà dissabte, 23 d’abril a les 13.15 h, en el marc dels actes de la Diada de Sant Jordi a la plaça Sant Vicenç de Sarrià on des de les 11 a les 14 h hi haurà tallers infantils i familiars, Mostra de llibres de la Biblioteca Clarà i conta-contes.\nLes llibreries del districte repartiran els punts de llibre guanyadors durant la Diada de Sant Jordi.\nDel 24 d’abril al 13 de maig, la seu del Districte de Sarrià- Sant Gervasi, plaça Consell de la Vila, 7, acollirà una exposició amb tots els originals presentats.\nHoraris de dilluns a divendres de 9 a 14 h, i de les 16 a les 19 h.\nLa Llibreria Casa Usher (Santaló, 79), i la Llibreria A Peu de Pàgina (Major de Sarrià, 50) exposaran una reproducció dels tres punts de llibre guanyadors.\nA més a més, els equipaments del districte han preparat una programació especial per celebrar la Diada de Sant Jordi. Consulteu la programació dels equipaments del districte.


La llibreria - Astèrix a l'India\nAstèrix a l'India\nEls habitants del poblet gal coneixen a Khabut, un fakir arribat des de l'Índia sobre la seva catifa voladora. Hi ha anat fins allà per trobar al bard Asseguratòrix, qui té el poder de provocar (involuntàriament) una tempesta amb el seu cant (horrible). Els explica que a l'Índia no ha caigut ni una gota de pluja en tota l'estació del monsó, i que el gurú Kinbandharr pretén que l'únic mitjà per apaivagar els déus i que facin caure la pluja sobre el Ganges és sacrificar la princesa Maharajada, la filla del rajà Vapagalivah. Per tant, li demana que vagi amb ell fins a l'Índia, perquè canti i provoqui la pluja, i així doncs la princesa no serà executada. El bard accepta de fer el viatge, i Astèrix i Obèlix l'acompanyen al viatge per protegir-los.


EL CONSELL COMARCAL DEL TARRAGONÈS PROMOU EL PROJECTE ‘JA SOM UN MÉS’ — Consell Comarcal del Tarragonès\nSou a: Inici Noticies EL CONSELL COMARCAL DEL TARRAGONÈS PROMOU EL PROJECTE ‘JA SOM UN MÉS’\nServei d'Intervenció Socioeducativa per a famílies amb infants de 0 a 3 anys del Tarragonès.\nEl Servei d'Intervenció Socioeducativa per a famílies amb infants de 0 a 3 anys del Tarragonès (SIS 0-3) ha iniciat durant els mes d'octubre el projecte ‘Ja som un més’. El seu objectiu principal és treballar les necessitats emocionals dels infants mitjançant les relacions vinculars amb els seus progenitors/es durant la primera infància ja que és el període bàsic per al desenvolupament dels infants.\n‘Ja som un més’ vol oferir als pares i mares una nova mirada relacional centrada en la relació dels infants amb les seves figures vinculars i no únicament en les necessitats de l'infant en sí mateixes.\nAquest projecte, basat en la teoria de l'aferrament, busca ajudar als pares i mares a identificar les necessitats dels infants tant en el moment que l'infant explora com en el moment que retorna a les figures parentals. La novetat d'aquest projecte és que les intervencions es realitzen en "l’aquí i ara" ja que pares i mares assisteixen al grup amb els seus fills/es. Les professionals orienten als progenitors/es per tal que aquests identifiquin, mitjançant el joc, els conceptes bàsics de la teoria de l'aferrament durant les sessions. En la darrera sessió es fa una devolutiva individual a cada una de les famílies assistents.\nDurant el mes d'octubre s'han iniciat dos grups de pares i mares als municipis de Constantí i Roda de Berà que finalitzaran al novembre. Està previst iniciar un tercer grup al municipi de La Secuita durant aquest mes. Les tècniques que dinamitzaran el grup de suport són una terapeuta familiar i una treballadora social especialitzades en intervenció familiar en la primera infància i també en el treball en situacions de risc social.\nAquest projecte s'ha activat aprofitant la flexibilització de les mesures COVID a finals del 2021 per part de l’Àrea d’Infància i Família del Departament de Benestar Social i té com a objectiu arribar a tots els municipis de l’Àrea Bàsica de Serveis Socials del Tarragonès amb la col·laboració de les llars d’infants, detectant, prevenint i acompanyant l’atenció de la primera infància de forma continuada en el temps.


David Otero y Marwán actuen aquesta setmana en el Veles e Vents de València | Notícies Dígitals\nDavid Otero y Marwán actuen aquesta setmana en el Veles e Vents de València\n24/08/2021 david otero, marwan, valencia, veles i vents\nLive the roof és un cicle de concerts acústics al capvespre amb les millors vistes de la ciutat que portarà a València aquesta setmana als cantants David Otero, el dijous 26 d’agost, i a Marwán, el dissabte 28 d’agost. La producció d’aquestes actuacions en el Veles e Vents està a càrrec de Saltarinas i AndSons Produccions.\nL’ex integrant del grup El Canto del Loco farà cantar el públic amb cançons de tot el seu repertori, algunes de les quals són ja tot un himne com Buscando el sol o Aire i formen part del seu últim treball, el disc de duets Otero y yo. Les entrades per al concert del dijous, a les 21:00 hores, es poden adquirir a través de la pàgina web http://www.wegow.com.\nEl dissabte serà el cantautor Marwán qui porte la música al terrat de l’edifici Veles e Vents de la Marina de València en caure el sol. Amb quatre discos –en l’actualitat està presentant el seu últim treball, El viejo boxeador– i tres llibres de poemes, Marwán ha aconseguit esgotar les entrades de cada concert en les diferents cites del cicle Live the roof, i València no és una excepció.\nEls concerts comencen a les 21 hores però es pot accedir al recinte a partir de les 20 hores per a gaudir de la caiguda del sol des d’una terrassa privilegiada, amb totes les mesures de seguretat i salut necessàries per a fer front a la COVID-19.\n«Live the roof continua tenint molt bona acollida i estem encantades amb un format que, de partida, ja coincidia amb la nova manera de fer les coses després d’aquesta situació de crisi sanitària, ja que es tracta de molt poc públic i en espais a l’aire lliure», apunta Rocío Benavent, CEO de Saltarinas, l’empresa que, junt a AndSons Producciones, porten cinc anys al càrrec de la part valenciana d’aquest cicle nacional.\nEl projecte de Live the roof va nàixer en 2010 amb l’objectiu de rememorar el concert de The Beatles en el terrat d’Apple Corps en 1969, i oferirà aquest estiu un total de 45 concerts de més de 14 artistes en nou ciutats espanyoles.\nEl pròxim mes, la programació de Live the roof inclou les actuacions en acústic de les cantautores Anni B. Sweet (9/09) i Bely Basarte (12/09), i del cantant Muerdo (16/09).\nSaltarinas és una empresa valenciana que centra la seua activitat en la producció integral d’esdeveniments, en la gestió cultural i l’assessorament en la venda i posada en marxa de projectes culturals. Forma part també de l’organització del cicle de concerts Sons al Botànic i ha treballat per a diferents ajuntaments i institucions en esdeveniments com la Gran Fira de Juliol o la Filmoteca d’Estiu, entre altres.\n← Sanitat notifica 2.340 nous casos de coronavirus i 3.369 altes a la Comunitat Valenciana\nLa Generalitat inicia les obres de millora de l’estat del paviment de les cruïlles de la xarxa tramviària de Metrovalencia →


Experts avisen del «tsunami cerebral» que pot provocar la Covid-19\nLa Societat Espanyola de Metges Generals i de Família afirma que després de rebre l'alta es pot patir coronavirus persistent\nper Alejandro Cañete 03/06/2021 12:30h\nÉs cert que durant la pandèmia de la Covid-19 la nostra salut mental s'ha pogut veure afectada. Ara bé, experts en neurologia han advertit que el virus pot causar trastorns mentals. El psiquiatre Roberto Amón, de la Universitat dels Andes a Xile, no ha dubtat en confirmar el vincle entre el coronavirus i els trastorns mentals.\nAmón assegura que el virus té una especial «predilecció» pel sistema nerviós central, la qual cosa pot provocar un «tsunami cerebral»; aquest és un dels motius del destacat augment de pacients en els departaments de psiquiatria.\nAmón també destaca la relació d'aquest tipus de trastorns amb el coronavirus persistent. «Són símptomes que vam veure des de l'inici de la pandèmia a Wuhan, i que després de 12 setmanes se'ls diu 'covid llarg'», ha explicat en el seminari virtual 'Covid-19 y sus efectos a largo plazo a nivel cerebral: revisando nuevos datos'.\nHa assegurat que poden existir diverses malalties mentals derivades de la Covid-19: psicosi, esquizofrènia, trastorn bipolar, trastorn delirant i paranoia, entre altres. A més, explica que es veuen especialment afectats aquells pacients que han estat més greus: «Els pacients que han estat hospitalitzats o han patit símptomes més greus són els que desenvolupen quadres de trastorns de l'ànim i estrès posttraumàtic». El doctor Amón afegeix que «els que han estat asimptomàtics, han experimentat conseqüències més lleus».\nEstudis informen sobre els problemes neurològics derivats de la Covid-19\nUn altre dels conferenciants confirma que ja existeixen estudis sobre els problemes neurològics derivats de la Covid-19. El neuròleg Ricardo Allegri, del Consell Nacional d'Investigacions Científiques i Tècniques d'Argentina (CONICET), ha fet esment d'un estudi britànic en què s'assegura que un de cada tres pacients amb coronavirus ha patit problemes neurològics sis mesos després del contagi. «Ens obre els ulls, i ens mostra què hem de tenir present per als pròxims mesos», afirma Allegri.\nAixí doncs, el neuròleg demana que es tinguin en compte les conclusions d'aquesta investigació publicada a la prestigiosa revista 'The Lancet', «no només per al diagnòstic i el treball amb casos greus, sinó per veure com organitzarem el sistema de salut en els pròxims mesos», manifesta el metge argentí.\nEn l'estudi han participat 1.733 pacients, d'una edat mitjana de 57 anys, que havien estat donats d'alta de l'Hospital Jinyintan, a la ciutat xinesa de Wuhan, entre gener i maig de 2020. Se'ls ha preguntat sobre els símptomes que van patir i sobre la seva vida actual. També se'ls ha realitzat exàmens físics i proves de laboratori.\nEls 200 símptomes del coronavirus persistent\nMolts metges segueixen diagnosticant símptomes en pacients que teòricament han superat la malaltia i que, per tant, són víctimes del coronavirus persistent.\nLa Societat Espanyola de Metges Generals i de Família (SEMG), que ha investigat sobre el coronavirus persistent, conclou que existeixen fins a 200 símptomes; alguns molt comuns com el malestar general o els dolors musculars i articulars, però també altres com els problemes de concentració o, fins i tot, les boires mentals.


El Liceu, la història i el calaix | política&prosa\nEl Liceu, la història i el calaix\nEl teatre, que commemora el seu 175è aniversari, progressa adequadament, però encara necessita millorar\nActe de presentació de la temporada 2021-22 del Liceu, el 12 de maig. Fotografia de A. Bofill.\nRosa Massagué 01 octubre 2021\nLa temporada del Liceu que comença no hauria de ser una temporada qualsevol. És la del 175è aniversari de la seva creació, però les circumstàncies no són les més afavoridores per dedicar fastos a l’efemèride. Primer, la crisi econòmica amb l’empobriment financer i artístic, després, la pandèmia, han deixat el teatre una mica tocat. Cal dir, però, que la temporada comença amb l’orquestra ben encarrilada i és d’esperar que el nomenament d’un director del cor, després de set anys de provisionalitat al capdavant, millori el que s’havia convertit en la baula més feble del teatre. Comença també amb un parell de polèmiques no exclusivament musicals.\nEl teatre es va inaugurar el 4 d’abril del 1847, gràcies a la voluntat i empenta de Joaquim de Gispert que havia involucrat els membres del Liceo Filarmónico-Dramático, el teatre i conservatori conegut també com a Liceo de Montesión. Els promotors representaven la nova burgesia liberal catalana, la qual, segons explica l’historiador i crític Roger Alier, tot i pertànyer majoritàriament al sector moderat, combregava amb les noves idees que havien permès desposseir l’Església dels nombrosos convents que hi havia a la ciutat com el dels trinitaris, a la Rambla dels Caputxins, el qual després de la revolta del 1835 havia quedat en estat ruïnós i on s’hi va aixecar el teatre. El Liceu va néixer doncs, ara en paraules de Josep Pons, l’actual director musical, com a teatre urbà, no formava part de la Catalunya carlina i sí de la burgesia barcelonina. Un teatre que, per cert, va néixer sense llotja reial.\nLa història del Liceu està plena d’òpera, però també d’ensurts, com l’incendi del 1861 (tornaria a cremar el 1994), l’atemptat amb bomba del 1893, diverses crisis de gestió, la Guerra Civil i la gran crisi de supervivència de la qual va sorgir el Consorci del Liceu el 1980 amb l’entrada de les administracions públiques al costat dels propietaris tot i que no es va aconseguir eixugar el dèficit.\n‘El Liceu de tots’ que va sorgir després de l’incendi del 1994 i la reconstrucció s’està tancant i no pas metafòricament parlant.\nEl foc del 1994 va permetre un canvi necessari per a la continuïtat. La Societat del Gran Teatre del Liceu que aplegava els propietaris va cedir la seva titularitat que va passar a ser pública. En l’atmosfera exaltada de la inauguració del teatre reconstruït es va voler obrir, i era de justícia, a la ciutadania i així va néixer l’eslògan El Liceu de tots amb la voluntat que fos un teatre més transversal.\n2021-10-01T01:28:29+02:00 Rosa Massagué|


Canvis en els requisits d’inscripció al Sistema de la Garantia Juvenil | Consell Comarcal del Maresme\nInici Servei comarcal de joventut Programa Referent d'Ocupació Juvenil Canvis en els requisits d’inscripció al Sistema de la Garantia Juvenil\nCanvis en els requisits d’inscripció al Sistema de la Garantia Juvenil\nDes del passat 27 de desembre, les persones més grans de 16 anys i més joves de 30 poden inscriure’s a la Garantia Juvenil l’endemà de trobar-se en situació d’atur i quan faci també un dia que no estudien.\nAquests canvis van ser aprovats en el Consell de Ministres del divendres 23 de desembre, i publicades al BOE l’endemà, el 24 de desembre de 2016.\nAl web de la Garantia Juvenil del Consell Comarcal del Maresme podeu consultar els nous requisits d’inscripció, així com els recursos que us ofereix la Garantia Juvenil en aquest moment. Recordeu que per poder participar en qualsevol dels recursos de la Garantia Juvenil és imprescindible estar-hi inscrit. Si encara no hi esteu, podeu demanar dia i hora amb la impulsora comarcal de la Garantia Juvenil omplint el formulari que trobareu en aquest enllaç.\nUn dels recursos que s’iniciarà en breu i pel que ja s’estan duent a terme els processos de selecció, és el programa Joves per l’Ocupació. Aquest programa ofereix accions d’orientació, tutorització i seguiment individualitzat, formació professionalitzadora especialitzada i adquisició d’experiència professional en empreses a través de pràctiques.\nA la comarca del Maresme el Consell comarcal del Maresme i l’Ajuntament de Mataró, són les dues entitats que ofereixen el Joves per l’Ocupació. Consulteu a la web les especialitats formatives que s’imparteixen i els requisits d’accés al programa.\nArticle anteriorFormació Ocupacional\nArticle següentCasa Atmeller_ Mosso Venedor/a de Botiga